CELEX: 62010TB0268
Language: da
Date: 2011-09-21 00:00:00
Title: Sag T-268/10: Rettens kendelse af 21. september 2011 — PPG og SNF mod ECHA (Annulationssøgsmål — REACH — identifikation af acrylamid som et særligt problematisk stof — søgsmålsfrist — afvisning)

19.11.2011   
            
            
               DA
            
            
               Den Europæiske Unions Tidende
            
            
               C 340/22
            
         Rettens kendelse af 21. september 2011 — PPG og SNF mod ECHA
   (Sag T-268/10) (1)
   
   (Annulationssøgsmål - REACH - identifikation af acrylamid som et særligt problematisk stof - søgsmålsfrist - afvisning)
   2011/C 340/46
   Processprog: engelsk
   
      Parter
   
   
      Sagsøgere: Polyelectrolyte Producers Group GEIE (PPG) (Bruxelles, Belgien) og SNF SAS (Andrézieux-Bouthéon, Frankrig) (først ved advokaterne K. Van Maldegem, R. Cana, og solicitor P. Sellar, dernæst ved advokaterne K. Van Maldegem og R. Cana)
   
      Sagsøgt: Det Europæiske Kemikalieagentur (ECHA) (ved M. Heikkilä og W. Broere, som befuldmægtigede)
   
      Intervenienter til støtte for sagsøgte: Kongeriget Nederlandene (ved M. Noort og J. Langer, som befuldmægtigede) og Europa-Kommissionen (ved P. Oliver og E. Manhaeve, som befuldmægtigede)
   
      Sagens genstand
   
   Påstand om annullation af afgørelse truffet af ECHA, der identificerer acrylamid (EF nr. 201-173-7) som et stof, der opfylder kriterierne i artikel 57 i Europa-Parlamentets og Rådets forordning (EF) nr. 1907/2006 af 18. december 2006, om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1), og hvorved acrylamid blev optaget på listen over stoffer, der senere skal optages i bilag XIV til nævnte forordning i henhold til artikel 59 i denne forordning.
   
      Konklusion
   
   
               1)
            
            
               Sagen afvises.
            
         
               2)
            
            
               Polyelectrolyte Producers Group GEIE (PPG) og SNF SAS bærer deres egne omkostninger og betaler de omkostninger, der er afholdt af Det Europæiske Kemikalieagentur (ECHA).
            
         
               3)
            
            
               Kongeriget Nederlandene og Europa-Kommissionen bærer deres egne omkostninger.
            
         
      (1)  EUT C 274 af 9.10.2010.